**NOTA INFORMATIVĂ**

***la proiectul Deciziei сu privire la examinarea nivelului de pregătire***

***a instituțiilor de învățământ secundar general către***

***debutul anului școlar 2022 - 2023***

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
|  Întru crearea și asigurarea condițiilor adecvate de instruire, educație, activitate pentru copii, elevi, cadre didactice în instituțiile de învățământ, autoritățile locale împreună cu directorii instituțiilor de învățământ vor contribui la asigurarea cu cadre didactice, școlarizarea tuturor copiilor de 7-16 ani, organizarea alimentației, asigurarea didactico-metodică și tehnico-informațională.  Proiectul de decizie privind examinarea nivelului de pregătire a instituțiilor de învățământ secundar general către debutul anului școlar 2022-2023 este elaborat de către Direcția Învățământ a Consiliului Raional. |
| **2. Modul de reglementare a problemelor abordate în proiect de cadrul normativ în vigoare** |
|  Prin Dispoziția președintelui raionului nr.124-d din 15.07.2022, cu modificările ulterioare, a fost constituită comisia de evaluare a nivelului de pregătire a instituțiilor de învățământ către debutul anului școlar 2022-2023, precum și funcționalitatea lor în perioada rece a anului. Ordinul MEC nr.688 din 15.07.2022 și Circulara Direcției Învățământ, conțin, expres, stipulate sarcinile pe care le are fiecare echipă managerială pe domeniul respectiv. |
| **3. Scopul şi obiectivele proiectului**  |
|  Proiectul de decizie urmărește informarea consilierilor raionali, cât și a întregii societăți, despre aspectele forte, dar și cele vulnerabile, la capitolul de capacitare fizică și morală a instituțiilor de învățământ secundar general. |
| **4. Estimarea riscurilor legate de implementarea acestui proiect** |
|  Examinarea acestui aspect nicidecum nu poate genera riscuri, ci doar beneficii. |
| **5. Modul de încorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
|  Proiectul de decizie va dicta oportunitatea elaborării unui Plan de acțiuni remediativ ce ar contribui la diminuarea riscului și vulnerabilității în activitatea instituțiilor de învățământ secundar general din raionul Hîncești în perioada anului de studii 2022-2023. |

 **Șefa Direcției Învățământ Valentina TONU**